Sheuqet Muka

Sheuqet Muka (Shkodër, 13 shtator 1887 - 28 janar 1967) ka qenë ulema dhe arsimtar shqiptar, i vlerësuar me nderimin "Mësues i Popullit" për kontributin e tij. Përkrahës i mbretit Zog, antifashist i internuar nga italianët, mbështetës i Legalitetit gjatë Luftës së Dytë, u përndoq dhe u burgos nga regjimi komunist.

 Biografia 
U lind në lagjen e Parrucës të qyteit të Shkodrës, në gjirin e një familjeje qytetare, i biri i Ahmetit dhe Fatimes. Mësimet e para i mori te mejtepi i Molla Medos me mësues Hafiz Musanë, më tej tek myderrizët Haxhi Ibrahim Kaduku, Haxhi Hafiz Sali Myftia, Haxhi Muhamed Bekteshi, etj. Studimet e mesme i ndjeku dhe kreu në gjimnazin ushtarak qytetas (Mekteb-i Ruzhdie-i asqerie).

Studjoi për arabisht, persisht, turqisht, italisht, matematikë, algjebër, gjeometri, trigonometri. Më 1915 në shkollën tregtare italiane kreu kurs kualifikimi për frëngjishten dhe shqipen. U internua nga italianët për 14 muaj në Favinjano, Siçili më 19 nëntor 1919 kur ishte në Vlorë.

 Referime 

Kategoria:Lindje 1887
Kategoria:Vdekje 1967
Kategoria:Njerëz nga Shkodra
Kategoria:Mësues i Popullit
Kategoria:Të burgosur dhe të përndjekur në komunizëm
Kategoria:Njerëz nga Vilajeti i Shkodrës
Kategoria:Ulema shqiptarë